|  |  |
| --- | --- |
|  | Vuokraus ja varausasiat 34 § / 2021 |

Kiinteistöjä 297-13-3-12, 297-13-3-9 ja 297-13-9903-0 koskeva rasitesopimus

Selostus ja perustelu Kuopion kaupunki, Osuuskauppa PeeÄssä ja A-katsastus Oy ovat sopineet rasitesopimuksesta, jonka tarkoituksena on sopia kulkuyhteyksistä Savilahdentieltä Osuuskauppa PeeÄssä:n ja A-katsastus Oy:n omistamille tonteille 297-13-3-12 ja 297-13-3-9. Lisäksi sovitaan kulkuoikeusrasitteen rakentamisesta, suunnittelusta, kunnossa- ja puhtaanapitovelvollisuuksista sekä vanhan kulkuoikeusrasitteen lakkauttamisesta.  
  
Kaupunki vastaa kulkuväylän suunnittelusta ja rakentamisesta. Sopimuksessa osapuolet sopivat kulkuväylän rakentamiskustannusten korvaamisesta kaupungille siten, että A-katsastus Oy:n maksettavaksi tulee 4 500 euroa (alv.0%) ja Osuuskauppa PeeÄssän maksettavaksi tulee 95 500 euroa (alv.0%).   
  
Kaupunki vastaa omistamallaan maalla kulkuväylän korjauksista sekä kunnossa- ja puhtaanapidosta kustannuksellaan. Tontti 297-13-3-12 sekä tontti 297-13-3-9 vastaavat tonttien alueelle sijoittuvan kulkuväylän korjauksista sekä kunnossa- ja puhtaanapidosta kustannuksellaan siten, että tontin 297-13-3-12 osuus on 95,5% ja tontin 297-13-3-9 osuus on 4,5%.  
  
Kaupunki rakentaa kustannuksellaan tonteille johtavan kulkuväylän ja Savilahdentien liittymäkohtaan liikennevalot. Tontit 297-13-3-12 ja 297-13-3-9 osallistuvat liikennevalojen ylläpitokustannuksiin 25%:n osuudella kaupungille aiheutuneista vuosittaisista toteutuneista liikennevalojen ylläpitokustannuksista.   
  
Maapohja korvauksia rasitteista ei makseta.

Päätös Päätän hyväksyä Kuopion kaupungin, Osuuskauppa PeeÄssän sekä A-katsastus Oy:n välisen rasitesopimuksen

Kuntalain 143 §:n nojalla tämä päätös voidaan panna täytäntöön ennen kuin se on saanut lainvoiman.

Toimivallan peruste Kaupunkiympäristön palvelualueen toimintasääntö 12 §.

|  |  |
| --- | --- |
| Lauri Lytsy |  |
| kiinteistöjohtaja |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Jarkko Tossavainen, puh. +358 44 718 5534 |

etunimi.sukunimi(at)kuopio.fi

Liitteet Oikaisuvaatimusohje

Tiedoksianto Päätös on lähetetty tiedoksi postitse 23.9.2021.

Tiedoksi Kaupunkirakennelautakunta ja kaupunginhallitus

Nähtävänäolo Päätös on yleisesti nähtävänä 23.9.2021 Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

**Liite A kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.

|  |
| --- |
|  |